laion/Wikipedia-Exotic huggingface dataset:
ওয়েন উইন

ওয়েন এডগার উইন (ইংরেজি: Owen Wynne; জন্ম: ১ জুন, ১৯১৯ - মৃত্যু: ১৩ জুলাই, ১৯৭৫) ট্রান্সভালের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিক থেকে ১৯৫০-এর দশকের সূচনালগ্ন পর্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন ওয়েন উইন। দলে তিনি মূলতঃ ডানহাতি ব্যাটসম্যান হিসেবে খেলতেন। ১৯৩৭-৩৮ মৌসুম থেকে ১৯৫৮-৫৯ মৌসুম পর্যন্ত ওয়েন উইনের প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান ছিলেন ওয়েন উইন। দ্বিতীয় বিশ্বযুদ্ধের আগে-পিছে ট্রান্সভালের পক্ষে খেলেছেন। তবে, ধারাবাহিকভাবে সফলতার স্বাক্ষর রাখতে পারেননি। ১৯৪৬-৪৭ মৌসুমে বর্ডারের বিপক্ষে ২০০ রানের অপরাজিত ইনিংস খেলেন। তবে, ঐ মৌসুমের বাদ-বাকী সাত ইনিংসে তিনি মাত্র ৭৭ রান সংগ্রহ করতে পেরেছিলেন। এরপর, ১৯৪৭-৪৮ মৌসুমে ওয়েস্টার্ন প্রভিন্স দলের সদস্য হন। তাৎক্ষণিকভাবে সফল হন তিনি। ৫০.৮৮ ব্যাটিং গড়ে ৪৫৮ রান তুলে দলের শীর্ষ রান সংগ্রাহকে পরিণত হন। ১৯৪৮-৪৯ মৌসুমের শুরুতেও চমৎকার খেলেন। এ মৌসুমে সফররত ইংরেজ একাদশের বিপক্ষে দলের প্রথম দুই খেলায় অংশ নেন। ওয়েস্টার্ন প্রভিন্সের সদস্যরূপে ১০৫ ও এক সপ্তাহ পর কেপ প্রভিন্সের পক্ষে ৪৮ রানের ইনিংস খেলেন। সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন ওয়েন উইন। ১৬ ডিসেম্বর, ১৯৪৮ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২০ জানুয়ারি, ১৯৫০ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ইংল্যান্ডের বিপক্ষে সিরিজের প্রথম তিন টেস্টে অংশগ্রহণ করেন। তন্মধ্যে, তৃতীয় টেস্টে ৫০ ও ৪৪ রান তুললেও চতুর্থ টেস্টের জন্যে এরিক রোয়ানকে তার স্থলাভিষিক্ত করা হয়। ১৯৪৯-৫০ মৌসুমে সফররত অস্ট্রেলিয়া দলের বিপক্ষেও একই অভিজ্ঞতার বহিঃপ্রকাশ ঘটান। দক্ষিণ আফ্রিকান একাদশের সদস্যরূপে শুরুরদিকের একটি খেলায় ১৩৮ রান তুলেছিলেন। প্রথম তিন টেস্টে অংশ নিলেও খুব কম সফল হন। সাংবাদিকের সন্তান তিনি। এক পর্যায়ে তিনি খামার দেখাশুনো করেন ও পরবর্তীতে সাংবাদিকতা পেশায় মনোনিবেশ ঘটান। ব্যক্তিগত জীবনে বিবাহিত তিনি। জুলাই, ১৯৭৫ সালে সস্ত্রীক, দুই পুত্র ও দুই বন্ধু কেপ টাউনের কাছাকাছি সাগরের পালতোলা নৌকোয় ফলস বেতে সলিল সমাধি ঘটে। ১৩ জুলাই, ১৯৭৫ তারিখে ৫৬ বছর বয়সে ওয়েন উইনের মৃত্যু হয়। "Owen Wynne"। cricketarchive.com। সংগ্রহের তারিখ ১০ জানুয়ারি ২০১২।  "Transvaal v Border 1946-47"। CricketArchive। সংগ্রহের তারিখ ২৬ ফেব্রুয়ারি ২০২০।  "First-class Batting and Fielding in Each Season by Owen Wynne"। CricketArchive। সংগ্রহের তারিখ ২৬ ফেব্রুয়ারি ২০২০।  "First-class Batting and Fielding in South Africa for 1947/48"। CricketArchive। সংগ্রহের তারিখ ২৬ ফেব্রুয়ারি ২০২০।  R. J. Hayter, "M.C.C. Team in South Africa, 1948-49", Wisden 1950, pp. 758–94. Denys Heesom, "Obituary: O. E. Wynne", The Cricketer, September 1975, p. 26. Wisden 1976, pp. 1103–4. হিউ টেফিল্ড এরিক ডেভিস দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে ওয়েন উইন (ইংরেজি) ক্রিকেটআর্কাইভে ওয়েন উইন (সদস্যতা প্রয়োজনীয়) (ইংরেজি)
লালবাবা কলেজ

লালবাবা কলেজ হল ভারতের পশ্চিমবঙ্গ রাজ্যের হাওড়া শহরের একটা প্রাক-স্নাতক কলেজ। লালবাবা হলেন হরিয়ানার বংশোদ্ভূত শিখ পন্থের উদাসীন অংশের এক তপস্বী। তাঁর মৃত্যুর পর এই অঞ্চলে লালবাবা ট্রাস্ট নামে এক সামাজিক সংস্থা গঠিত হয়েছিল। এক শিক্ষামূলক পরিসরে একটা বিদ্যালয় এবং আশ্রমের সঙ্গে ১৯৬৪ খ্রিস্টাব্দে ওই লালবাবা ট্রাস্ট দ্বারা এই কলেজের প্রতিষ্ঠা হয়ছিল, লালবাবা কলেজ ওই বছরই কলকাতা বিশ্ববিদ্যালয় দ্বারা অনুমোদিত হয়েছিল। লালবাবা কলেজে সকাল এবং দিবা দুই শিফটে পঠন-পাঠনের ব্যবস্থা আছে। কলেজের বিভাগগুলোতে যে সমস্ত বিষয়ে পাঠদানের ব্যবস্থা আছে তা নিচে প্রদত্ত হল: রসায়ন পদার্থবিজ্ঞান গণিতশাস্ত্র ভূবিজ্ঞান বাংলা হিন্দি সংস্কৃত ইংরেজি উর্দু ইতিহাস রাষ্ট্রবিজ্ঞান দর্শন শিক্ষাবিজ্ঞান অর্থনীতি বাণিজ্য নেতাজি সুভাষ মুক্ত বিশ্ববিদ্যালয়ের (এনএসওইউ) লালবাবা কলেজ সেন্টারে প্রাক-স্নাতক এবং স্নাতকোত্তর বিষয়গুলোতে পাঠদানের ব্যবস্থা আছে। ২০০৭ খ্রিস্টাব্দে কলকাতা বিশ্ববিদ্যালয়ের স্নাতক শ্রেণির ফাইনাল পরীক্ষায় লালবাবা কলেজের অনির্বাণ গুহঠাকুরতা ইংরেজি সাম্মানিকে প্রথম শ্রেণিতে প্রথম হয়েছিলেন। লালবাবা কলেজে অনলাইনে ভরতির ব্যবস্থা চালু আছে। সাম্প্রতিক শিক্ষাবর্ষে ভরতির অবস্থা এবং মেধা তালিকা জানার জন্যে প্রার্থীরা [১], [২] এই সাইটগুলোতে অনলাইনে সার্চ করতে পারেন। লালবাবা কলেজ ১৯৬৪ খ্রিস্টাব্দে বিশ্ববিদ্যালয় মঞ্জুরি কমিশন (ইউজিসি) দ্বারা অনুমোদন লাভ করে। জাতীয় মূল্যায়ন ও প্রত্যয়ন পরিষদ (এনএএসি) ২০০৪ খ্রিস্টাব্দে এই কলেজকে স্বীকৃতি দিয়েছিল এবং এব্যাপারে কলেজ বি+ গ্রেড লাভ করেছিল; কলেজ এখন তার পরবর্তী পুনর্বিবেচনার জন্য প্রস্তুতি নিচ্ছে। পার্থজিৎ গঙ্গোপাধ্যায়, শিশুসাহিত্যিক কলকাতা বিশ্ববিদ্যালয় অনুমোদিত কলেজের তালিকা ভারতের শিক্ষা ব্যবস্থা পশ্চিমবঙ্গে শিক্ষা "College Session & Hours"। lalbabacollege.net। ২০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "Colleges in West Bengal, University Grants Commission"। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১২।  "Affiliated College of University of Calcutta"। ২০১২-০২-১৮ তারিখে মূল থেকে আর্কাইভ করা।  "Academic Community"। lalbabacollege.net। ২০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "NSOU"। lalbabacollege.net। ৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "Result Review"। lalbabacollege.net। ২০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  http://lalbabacollege.net ওয়েব্যাক মেশিনে আর্কাইভকৃত ১৩ জুলাই ২০২০ তারিখে
ইন্দিরা গান্ধীর গুপ্তহত্যা

১৯৮৪ সালের ৩১ অক্টোবর, ভারতের তদনীন্তন প্রধানমন্ত্রী ইন্দিরা গান্ধী আততায়ীর গুলিতে নিহত হন। এই ঘটনা ভারতের ইতিহাসে ইন্দিরা গান্ধী হত্যাকাণ্ড নামে পরিচিত। শ্রীমতী গান্ধীর দুই শিখ দেহরক্ষী সৎবন্ত সিংহ ও বিয়ন্ত সিংহ অপারেশন ব্লু স্টার চলাকালীন "স্বর্ণমন্দির" নামে পরিচিত শিখদের সর্বোচ্চ তীর্থ হরমন্দির সাহিবে সেনা অভিযানের প্রতিশোধকল্পে তাকে হত্যা করে। অপারেশন ব্লু স্টার হলো ইন্দিরা গান্ধীর নির্দেশনায় ভারতীয় সেনাবাহিনী কর্তৃক শিখ ধর্মাবলম্বিদের তীর্থস্থান হরমন্দির সাহিব দখলের জন্য পরিচালিত একটি সামরিক অভিযান। সরকারি সূত্র মতে কয়েকজন শিখ বিচ্ছিন্নতাবাদী পালিয়ে হরমন্দির সাহিবে আশ্রয় নেয়। তাদের ধরতেই সরকার এই অভিযান চালায়। অভিযান কালে এক পর্যায়ে সেনাবাহিনী মন্দিরটিতে আগুন ধরিয়ে দেয়। ফলে বিচ্ছিন্নতাবাদীসহ আরো ৪৯২ বেসামরিক ব্যক্তি নিহত হয় এবং মন্দিরটি ব্যাপক ক্ষতিগ্রস্ত হয়। এর পরই ভারত জুড়ে শিখ সম্প্রদায় ইন্দিরা গান্ধী সরকারের বিরুদ্ধে আন্দোলন-দাঙ্গা শুরু হয়ে যায়। আইরিশ টেলিভিশনের জন্য নির্মীয়মান একটি তথ্যচিত্রের প্রয়োজনে ব্রিটিশ অভিনেতা পিটার উস্তিনভকে সাক্ষাৎকার দেওয়ার কথা ছিল শ্রীমতী গান্ধীর। নতুন দিল্লির ১ নং সফদরজঙ্গ রোডস্থ প্রধানমন্ত্রীর বাসভবনের উদ্যানপথ ধরে হেঁটে যাচ্ছিলেন তিনি। সৎবন্ত ও বিয়ন্ত সিংহের দ্বারা রক্ষিত একটি ছোটো দরজার ভিতর দিয়ে যাওয়ার সময় তারা সরাসরি ইন্দিরা গান্ধীকে গুলি করে। বিয়ন্ত সিংহ ধার থেকে তিন রাউন্ড এবং সৎবন্ত সিংহ নিজের স্টেনগান থেকে তার প্রস্টেট লক্ষ্য করে ত্রিশ রাউন্ড গুলি ছোঁড়ে। অন্যান্য দেহরক্ষীরা বিয়ন্তকে ঘটনাস্থলেই গুলি করে হত্যা করে এবং সৎবন্তকে গ্রেফতার করে। গুলিচালনার অব্যবহিত পরেই শীঘ্রাতিশীঘ্র দিল্লির জেনারেল হাসপাতালে নিয়ে যাওয়া হয় শ্রীমতী গান্ধীকে। অস্ত্রোপচার করে তার শরীরের উনিশটি বুলেটের সাতটি বের করে নেওয়া হয়। কিন্তু গুলিচালনার এক ঘণ্টার মধ্যেই তার মৃত্যু হয়। ৩ নভেম্বর মহাত্মা গান্ধীর সমাধিস্থল রাজঘাটের নিকটস্থ শক্তিস্থল নামক স্থানে তার সৎকারক্রিয়া সম্পন্ন হয়। পরবর্তী চার দিনে ব্যাপক হিংসাত্মক ঘটনায় প্রাণ হারান সহস্রাধিক শিখ। এই ঘটনা ঘটে মূলত দিল্লি ও তার পার্শ্ববর্তী অঞ্চলে। ইন্দিরা-হত্যার তদন্তের জন্য গঠিত জাস্টিস ঠক্কর কমিশন ষড়যন্ত্রের জন্য পৃথক তদন্তের পরামর্শ দেয়। সৎবন্ত সিংহ ও ষড়যন্ত্রকারী কেহার সিংহ মৃত্যুদণ্ডে দণ্ডিত হন। ১৯৮৯ সালের ৬ জানুয়ারি তাদের দণ্ডাদেশ কার্যকর করা হয়। সৎবন্ত সিংহই শেষ ব্যক্তি যাকে দিল্লির তিহার জেলে ফাঁসি দেওয়া হয়। ১৯৮৪-এ ভারতে শিখ গণহত্যা অপারেশন ব্লু স্টার ভারতীয় জাতীয় কংগ্রেস "Assassination in India: A Leader of Will and Force; Indira Gandhi, Born to Politics, Left Her Own Imprint on India"। নভেম্বর ১, ১৯৮৪।  অজানা প্যারামিটার |accessed= উপেক্ষা করা হয়েছে (সাহায্য) "1984: Assassination and revenge"।  অজানা প্যারামিটার |accessed= উপেক্ষা করা হয়েছে (সাহায্য) "1984: Indian prime minister shot dead"।  অজানা প্যারামিটার |accessed= উপেক্ষা করা হয়েছে (সাহায্য) Martha Crenshaw (১৯৯৫)। Terrorism in Context। Penn State Press। পৃষ্ঠা 385 of 633। আইএসবিএন 978-0-271-01015-1।  Singh, Pritam (২০০৮)। Federalism, Nationalism and Development: India and the Punjab Economy। Routledge। পৃষ্ঠা 44। আইএসবিএন 978-0-415-45666-1। সংগ্রহের তারিখ ২৯ জুলাই ২০১০।  http://www.nytimes.com/1989/01/06/world/india-hangs-two-sikhs-convicted-in-assassination-of-indira-gandhi.html http://news.bbc.co.uk/onthisday/hi/dates/stories/october/31/newsid_2464000/2464423.stm
সাগু পাম

সাগু পাম সাগু নামক শ্বেতসার সমৃদ্ধ খাদ্য উৎপাদনকারী কয়েকটি উদ্ভিদের সাধারণ নাম। আরেকাসিয়া গোত্রের "প্রকৃত পাম উদ্ভিদ" এবং পাম উদ্ভিদের মতো দেখতে নগ্নবীজী কয়েকটি সাইকাস থেকে সাগু উৎপাদিত হয়। সাইকাস থেকে তৈরি সাগু খাবার আগে বিষ অপসারণ করতে হয়৷ সাগু পাম দ্বারা যেসব উদ্ভিদ নির্দেশিত হতে পারে: প্রকৃত সাগু পাম (Metroxylon sagu); আরেকাসিয়া গোত্রভুক্ত পাম উদ্ভিদ, যা দক্ষিণ-পূর্ব এশিয়ার স্থানীয় প্রজাতি সাইকাস সাগু সাইকাস (Cycas revoluta) : জাপানি সাগু পাম, রাজ সাগু পাম নামেও পরিচিত; জাপানের স্থানীয় উদ্ভিদ এবং বৈশ্বিকভাবে আলঙ্কারিক উদ্ভিদ হিসেবে পাওয়া যায় রানি সাগু পাম (Cycas rumphii); দক্ষিণ-পূর্ব এশিয়ার স্থানীয় প্রজাতি ভারতীয় রানি সাগু (Cycas circinalis); ভারতের স্থানীয় প্রজাতি এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নুরুল ইসলাম বাবলু

নুরুল ইসলাম বাবলু (নুরুল হক হিসেবে পরিচিত) একজন বাংলাদেশি অভিনয়শিল্পী। ২০০২ সালে তারেক মাসুদ পরিচালিত মাটির ময়না চলচ্চিত্রে অভিনয়ের মাধ্যমে তিনি আত্মপ্রকাশ করেন, যেটি ২০০২ সালে ৭৫তম একাডেমি পুরস্কার অনুষ্ঠানে শ্রেষ্ঠ বিদেশি ভাষার চলচ্চিত্র বিভাগে বাংলাদেশের নিবেদিত প্রথম চলচ্চিত্র। এই চলচ্চিত্রে অভিনয়ের জন্য তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন। বাবলু ১৯৮৮ সালের ৩ এপ্রিল বাংলাদেশের নোয়াখালীর বেগমগঞ্জের কালিকাপুর গ্রামে জন্ম নেন। তার পিতা আলী হায়দার। তিন ভাই এবং তিন বোনের মধ্যে তিনি জৈষ্ঠ। ১৯৯৯ সালে তিনি ঢাকার ইউসেফ স্কুলে প্রথম শ্রেণীতে ভর্তি হন। সে সময়ে তিনি মগবাজার নয়াটোলা চেয়ারম্যান গলিতে চলচ্চিত্রনির্মাতা তারেক মাসুদের এক চাচার বাসায় অবস্থান নেন, সেখানেই মাসুদের সাথে তার পরিচয় ঘটে। মাসুদ তার মাটির ময়না (২০০২) চলচ্চিত্রে আনু চরিত্রে অভিনয়ের জন্য আমন্ত্রণ জানান। ২০০০ সালের দিকে ১১ বছর বয়সে তিনি মাটির ময়না চলচ্চিত্রে কাজ শুরু করেন। পরবর্তীতে কিছুকাল মাসুদের ইউনিটে কাজ করেন। তিনি উন্মুক্ত বিশ্ববিদ্যালয়ে কিছুকাল অধ্যয়ন করেন। তিনি এছাড়াও নরসুন্দর (২০০৯) চলচ্চিত্রে প্রযোজনা সহকারী এবং ফেরা (২০১২) চলচ্চিত্রে ক্যামেরা সহকারী হিসেবে কাজ করেন। পরবর্তীতে মগবাজার এলাকায় একটি কাপড়ের দোকানে কিছুকাল চাকরি করেন। ২০১২ সালে তিনি চট্টগ্রামের সীতাকুণ্ডে স্থানান্তরিত হন। বর্তমানে তিনি চা বিক্রেতা হিসেবে জীবিকা নির্বাহ করছেন। "PRESS CONFERENCE STATEMENT" (ইংরেজি ভাষায়)। ctmasud.site.aplus.net। ৪ নভেম্বর ২০০২। ৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২০।  জামাল, হোসেইন (২ সেপ্টেম্বর ২০১৩)। "মাটির ময়নার \'আনু\' এখন পান বেচেন"। কালের কণ্ঠ। ১৫ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "'মাটির ময়না'-এর আনু এখন পান দোকানদার"। দৈনিক ইত্তেফাক। ৫ সেপ্টেম্বর ২০১৩। ১৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "মাটির ময়নার আনু ও কিছু প্রশ্ন!"। বাংলানিউজটোয়েন্টিফোর.কম। ১ সেপ্টেম্বর ২০১৩। ১৫ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "মাটির ময়না'র আনু এখন কামরাঙ্গীরচরে চা, পান বিক্রি করেন"। প্রথম আলো। ২০২০-১২-১৫। সংগ্রহের তারিখ ২০২১-১১-২৬। [স্থায়ীভাবে অকার্যকর সংযোগ] "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। বাংলাদেশ চলচ্চিত্র উন্নয়ন কর্পোরেশন। পৃষ্ঠা ১৬। ২৩ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ জুলাই ২০২০।  আলোসিনেতে নুরুল ইসলাম বাবলু (ফরাসি) ইন্টারনেট মুভি ডেটাবেজে নুরুল ইসলাম বাবলু  (ইংরেজি) টার্নার ক্লাসিক মুভিজ ডেটাবেজে নুরুল ইসলাম বাবলু (ইংরেজি) ব্রিটিশ ফিল্ম ইনস্টিটিউটে নুরুল ইসলাম বাবলু (ইংরেজি) মেটাক্রিটিকে নুরুল ইসলাম বাবলু রটেন টম্যাটোসে নুরুল ইসলাম বাবলু (ইংরেজি)
আইভার (কুস্তিগির)

টড স্মিথ (জন্ম মার্চ ৩, ১৯৮৪) হলেন আমেরিকান একজন পেশাদার কুস্তিগির বর্তমানে এর সাথে স্বাক্ষরিত ডাব্লিউডাব্লিউই, তার উপর করণ কাঁচা ব্র্যান্ড অধীনে রিং নাম ট্যাগ টিম দ্য ভাইকিং হানাদারদের অর্ধেক হিসাবে, ইভার। তিনি হ্যানসন রিং নামে সবচেয়ে বেশি পরিচিত যা তিনি ২০১৩ থেকে ২০১৯ পর্যন্ত ব্যবহার করেছেন। স্মিথ এবং রেমন্ড রো, (বর্তমানে "এরিক" নামে পরিচিত) ২০১৪ সাল থেকে নিয়মিত ট্যাগ দল, প্রথমে ওয়ার মেশিন, পরে ওয়ার রাইডারস, দ্য ভাইকিং এক্সপেরিয়েন্স এবং দ্য ভাইকিং রাইডার্স নামে খেলেছেন। স্মিথ এবং রোয়ে দুটি মহাদেশে ট্যাগ দল চ্যাম্পিয়নশিপ নিয়েছে, জাপানে দুইবার আইডাব্লুজিপি ট্যাগ টিম চ্যাম্পিয়ন হয়েছে এবং যুক্তরাষ্ট্রে আরওএইচ ওয়ার্ল্ড ট্যাগ টিম চ্যাম্পিয়ন এবং এনএক্সটি ট্যাগ টিম চ্যাম্পিয়নশিপ জিতেছে। কিলার কোওলস্কি প্রশিক্ষিত, স্মিথ ২০০১ সালে আত্মপ্রকাশ করেছিলেন। পরবর্তী বেশ কয়েক বছর ধরে তিনি পুরো নিউ ইংল্যান্ড জুড়ে বেশ কয়েকটি স্বতন্ত্র পেশাদার রেসলিং প্রচারের জন্য কাজ করেছিলেন, বিশেষত নিউ ইংল্যান্ড চ্যাম্পিয়নশিপ রেসলিং এবং বিশৃঙ্খল রেসলিং। তার ট্যাগ দলের পটভূমির জন্য সুপরিচিত, তিনি ম্যাক্স বাউরের সাথে ট্রেন্ডসেটর এবং সাইকোর সাথে প্রেটি সাইকোর অংশ ছিলেন। তিনি এবং ব্রায়ান মিলোনাস ম্যাসাচুসেটস এর উত্তর অ্যান্ডোভারের চাওটিক রেসলিং প্রশিক্ষণ সুবিধার প্রধান প্রশিক্ষকও ছিলেন। "Hanson"। New Japan Pro Wrestling।  উদ্ধৃতি ত্রুটি: <ref> ট্যাগ বৈধ নয়; CSR নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; CanoeToddSmith নামের সূত্রটির জন্য কোন লেখা প্রদান করা হয়নি "WWE Performance Center signs War Machine"। WWE। সংগ্রহের তারিখ মে ১, ২০১৮।  "Hanson"। WWE।  "Handsome Johnny"। Chaotic Wrestling। ২০০৮। সেপ্টেম্বর ১৫, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৭, ২০০৮।  Bartlett, Sean (মার্চ ২৩, ২০০৭)। "Ring of fire: New England's minor-league grapplers wrestle their demons — in vinyl boots and a blaze of glory"। The Phoenix।  Halen, Darrell (আগস্ট ১, ২০০৮)। "School helps young grapplers wrestle with success"। Wicked Local।
ভাঙড় মহাবিদ্যালয়

ভাঙড় মহাবিদ্যালয় হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার ভাঙড়ের একটা প্রাক-স্নাতক মহাবিদ্যালয়। এই মহাবিদ্যালয় ১৯৯৭ খ্রিস্টাব্দে প্রতিষ্ঠিত হয়েছে। ভাঙড় মহাবিদ্যালয় কলকাতা বিশ্ববিদ্যালয় দ্বারা অনুমোদিত। ভাঙড় মহাবিদ্যালয়ের বিভাগগুলোতে নিম্নলিখিত বিষয়সমূহে পঠন-পাঠনের ব্যবস্থা আছে: বিজ্ঞান বিভাগে গণিতশাস্ত্রে সাম্মানিক এবং গণিতশাস্ত্র, রসায়ন ও পদার্থবিদ্যা এই তিনটে সাধারণ পাঠদান করা হয়: গণিতশাস্ত্র রসায়ন পদার্থবিজ্ঞান ভাঙড় মহাবিদ্যালয়ের কলা বিভাগে বাংলা, ইংরেজি, ইতিহাস, সংস্কৃত, আরবি, অর্থনীতি, শিক্ষাবিজ্ঞান, দর্শন, ভূবিজ্ঞান বিষয়ে সাম্মানিক পাঠক্রম চালু আছে। বাংলা ইংরেজি ইতিহাস সংস্কৃত আরবি শারীরশিক্ষা অর্থনীতি শিক্ষাবিজ্ঞান দর্শন ভূবিজ্ঞান সাংবাদিকতা এবং গণসংযোগ বাণিজ্য বিশ্ববিদ্যালয় মঞ্জুরি কমিশন (ইউজিসি) ভাঙড় মহাবিদ্যালয়কে স্বীকৃতি দিয়েছে। কলকাতা বিশ্ববিদ্যালয় কর্তৃক অনুমোদিত কলেজগুলির তালিকা ভারতের শিক্ষা ব্যবস্থা পশ্চিমবঙ্গে শিক্ষা "Colleges in West Bengal, University Grants Commission"। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "BHANGAR MAHAVIDYALAYA"। www.bhangarmahavidyalaya.in। ১৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "BHANGAR MAHAVIDYALAYA"। www.bhangarmahavidyalaya.in। সংগ্রহের তারিখ ১৩ জুলাই ২০২০।
ধীরাজ প্রসন্ন

ধীরাজ দেবশিভাই প্রসন্ন (উচ্চারণ; গুজরাটি: ધીરજ પરસાણા; জন্ম: ২ ডিসেম্বর, ১৯৪৭) গুজরাতের রাজকোট এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে গুজরাত, রেলওয়েজ ও সৌরাষ্ট্র এবং ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট কিংবা স্লো লেফট-আর্ম অর্থোডক্স বোলিং করতেন। এছাড়াও, বামহাতে নিচেরসারিতে ব্যাটিং করতেন ধীরাজ প্রসন্ন। ১৯৬৫-৬৬ মৌসুম থেকে ১৯৮২-৮৩ মৌসুম পর্যন্ত ধীরাজ প্রসন্নের প্রথম-শ্রেণীর খেলোয়াড়ী জীবন চলমান ছিল। রঞ্জী ট্রফিতে গুজরাত ও সৌরাষ্ট্র দলের পক্ষে খেলেন। বলকে তিনি উভয়দিক দিয়েই সুইং করানোয় দক্ষতার পরিচয় দেন। এক দশকের অধিক সময় ঘরোয়া ক্রিকেটে দূর্দান্ত খেলেন। ফলশ্রুতিতে, ১৯৭৮-৭৯ মৌসুমে ওয়েস্ট ইন্ডিজের বিপক্ষে খেলার জন্যে তাকে জাতীয় দলে অন্তর্ভুক্ত করা হয়। ২৮.৫৬ গড়ে ২২৮৫ রান ও ২২.০৮ গড়ে ১৯৬ উইকেট পান তিনি। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ধীরাজ প্রসন্ন। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১২ জানুয়ারি, ১৯৭৯ তারিখে চেন্নাইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ জানুয়ারি, ১৯৭৯ তারিখে দিল্লিতে একই দলের বিপক্ষে সর্বশেষ টেস্টে অংশ নেন তিনি। সফররত ওয়েস্ট ইন্ডিজ দলের বিপক্ষে অল-রাউন্ডার হিসেবে আবির্ভূত হন। সিরিজের দুই টেস্ট খেলার সুযোগ পান তিনি। কিন্তু, ব্যাট কিংবা বল হাতে কোন সফলতার স্বাক্ষর রাখতে ব্যর্থ হন। সবমিলিয়ে তিনি এক রান ও এক উইকেট দখল করেছিলেন। আন্তর্জাতিক ক্রিকেটে ব্যর্থতার পরিচয় দিলেও ঘরোয়া ক্রিকেটে বিস্ময়কর ফলাফল করেন। রঞ্জী ট্রফি প্রতিযোগিতায় শীর্ষস্থানীয় অল-রাউন্ডারের ভূমিকায় অবতীর্ণ হয়েছিলেন তিনি। কার্যকর বামহাতি মাঝারিসারির ব্যাটসম্যান ও বামহাতি সিম বোলার হিসেবে বেশ সফল হন। ক্রিকেট খেলা থেকে অবসর গ্রহণের পর উইকেট প্রস্তুতে বিশেষজ্ঞের ভূমিকায় অবতীর্ণ হয়েছেন। ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক পিচ ও মাঠ কমিটির সদস্য হিসেবে ভারতে দেখাশুনো করছেন। List of India Test Cricketers "India – Test Batting Averages"। ESPNCricinfo। সংগ্রহের তারিখ ১৩ জুলাই ২০২০।  "India – Test Bowling Averages"। ESPNCricinfo। সংগ্রহের তারিখ ১৩ জুলাই ২০২০।  রজার বিনি কেনিয়া জয়ন্তীলাল ভারতীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে ধীরাজ প্রসন্ন (ইংরেজি) ক্রিকেটআর্কাইভে ধীরাজ প্রসন্ন (সদস্যতা প্রয়োজনীয়) (ইংরেজি)
শাহীন আলম

শাহীনূর আলম শাহীন (মঞ্চ নাম শাহীন আলম নামেই অধিক পরিচিত; ৬ ‍ডিসেম্বর ১৯৬২ - ৮ মার্চ ২০২১) একজন বাংলাদেশী চলচ্চিত্র অভিনেতা ছিলেন। মঞ্চ নাটকের মাধ্যমে অভিনয়ের শুরু এরপর ১৯৮৬ সালের এফডিসির নতুন মুখের সন্ধানের মাধ্যমে চলচ্চিত্রে অভিনয় করার সুযোগ পান। তার প্রথম মুক্তিপ্রাপ্ত চলচ্চিত্র মায়ের কান্না (১৯৯১), তার উল্লেখযোগ্য ছবি ঘাটের মাঝি, এক পলকে, গরিবের সংসার, তেজী, চাঁদাবাজ, প্রেম প্রতিশোধ, টাইগার, রাগ-অনুরাগ, দাগী সন্তান, বাঘা-বাঘিনী, আলিফ লায়লা, স্বপ্নের নায়ক, আঞ্জুমান, অজানা শত্রু, দেশদ্রোহী, প্রেম দিওয়ানা, আমার মা, পাগলা বাবুল, হঠাৎ বৃষ্টি, শক্তির লড়াই, দলপতি, পাপী সন্তান, ঢাকাইয়া মাস্তান, বিগবস, বাবা, বাঘের বাচ্চা, বিদ্রোহী সালাউদ্দিন, তেজী পুরুষ ইত্যাদি। এছাড়া তিনি মার্শাল আর্টে ব্ল্যাকবেল্ট বিজয়ী ছিলেন। প্রায় ১৫০ সিনেমায় অভিনয় করা এই অভিনেতা অনেকদিন ধরেই দূরে ছিলেন সিনেমা থেকে। বেশ কিছুদিন অসুস্থ থাকার পর শেষজীবনে তিনি গাউছিয়ায় কাপড়ের ব্যবসার সাথে জড়িত ছিলেন। প্রেমিক নাম্বার ওয়ান (২০১৩) দারোয়ানের ছেলে (২০১১) জীবন নিয়ে যুদ্ধ (২০০৯) অপরাধী সন্তান (২০০৮) রাজধানীর রাজা (২০০৮) ভাইয়া নাম্বার ওয়ান (২০০৮) পাকা খেলোয়াড় (২০০৭) ওরা অগ্নিকন্যা (২০০৭) নির্দেশ (২০০৭) বাংলার ডন (২০০৭) শীর্ষ সন্ত্রাসী গ্রেফতার (২০০৬) হিরা আমার নাম (২০০৬) ধিক্কার (২০০৬) ভণ্ড নেতা (২০০৪) বিগ বস (২০০৩) টপ সম্রাট (২০০৩) মাস্তানের উপর মাস্তান (২০০২) মেজর সাহেব (২০০২) লণ্ড ভণ্ড (২০০০) হঠাৎ বৃষ্টি (১৯৯৯) স্বপ্নের নায়ক (১৯৯৭) বশিরা (১৯৯৬) প্রেম দিওয়ানা (১৯৯৩) আলেকজান্ডার বো "অভিনেতা শাহীন আলম আর নেই"। যুগান্তর। সংগ্রহের তারিখ ২০২১-০৩-০৮।  "গুরুতর অসুস্থ হয়ে হাসপাতালে ভর্তি নায়ক শাহীন আলম| real-timenews.com"। www.bdrtnn.net। সংগ্রহের তারিখ ১৩ জুলাই ২০২০।  "চিত্রনায়ক শাহীন আলম হাসপাতালে"। ১৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "গুরুতর অসুস্থ হয়ে হাসপাতালে ভর্তি নায়ক শাহীন আলম | বিনোদন | bdrtnn.net"। গুরুতর অসুস্থ হয়ে হাসপাতালে ভর্তি নায়ক শাহীন আলম। ১৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "দৈনিক জনকন্ঠ || চলচ্চিত্র অভিনেতা শাহীন আলম হাসপাতালে"। দৈনিক জনকন্ঠ (ইংরেজি ভাষায়)। সংগ্রহের তারিখ ১৩ জুলাই ২০২০।  "চিত্রনায়ক এখন গাউছিয়া মার্কেটের কাপড় ব্যবসায়ী"। প্রথম আলো। সংগ্রহের তারিখ ১৩ জুলাই ২০২০।  "শাহীন আলম : শুধুই সাইড নায়ক নয়, অন্যতম অভিনেতা"। সংগ্রহের তারিখ ১৩ জুলাই ২০২০।  "যেভাবে দিন কাটছে অভিনেতা শাহিন আলমের"। Bangladesh Journal Online। সংগ্রহের তারিখ ১৩ জুলাই ২০২০।  "কাপড়ের ব্যবসা করে দিন কাটছে অভিনেতা শাহিন আলমের"। JagoronNews.com (ইংরেজি ভাষায়)। ৭ জুলাই ২০২০। ১৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  "গাউছিয়ায় কাপড়ের ব্যবসা করে যেভাবে দিন কাটছে শাহিন আলমের | কালের কণ্ঠ"। Kalerkantho। সংগ্রহের তারিখ ১৩ জুলাই ২০২০।  "গাউছিয়ায় কাপড়ের ব্যবসা করে যেভাবে দিন কাটছে শাহিন আলমের"। ১৫ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  ইন্টারনেট মুভি ডেটাবেজে শাহীন আলম (ইংরেজি) বাংলা মুভি ডেটাবেজে শাহীন আলম
২০০২ কান চলচ্চিত্র উৎসব

৫৫তম কান চলচ্চিত্র উৎসব, ২০০২ সালের ১৫ থেকে ২৬ মে অনুষ্ঠিত কান চলচ্চিত্র উৎসবের ৫৫তম আসর। রোমান পোলান্‌স্কি পরিচালিত পোলিশ-ফরাসি-জার্মান-ব্রিটিশ সহ-প্রযোজিত চলচ্চিত্র দ্য পিয়ানিস্ট আনুষ্ঠানে পাল্ম দর লাভ করে। উৎসবে উদ্বোধনী চলচ্চিত্র হিসেবে উডি অ্যালেন পরিচালিত হলিউড এন্ডিং এবং সমাপনী চলচ্চিত্র হিসেবে ক্লোদ ল্যলুশ পরিচালিত উ্যন অম এ উ্যন ফাম প্রদর্শিত হয়েছিল। অনুষ্ঠানগুলির উপস্থাপনায় ছিলেন ভার্জিনি লেদোয়েন। উদ্বোধনী অনুষ্ঠানে উডি অ্যালেনকে উল্লেখযোগ্য অর্জনের জন্য সম্মাাননা পাল্ম দর প্রদান করা হয়, তবে তিনি কখনও প্রতিযোগিতামূলক পাল্ম দর জিতেননি। নিম্নলিখিত ব্যক্তিদের ২০০২ সরকারি নির্বাচনের পূর্ণদৈর্ঘ্য চলচ্চিত্রগুলির জন্য জুরি হিসাবে নিযুক্ত করা হয়েছিল: ডেভিড লিঞ্চ, জুরি সভাপতি শ্যারন স্টোন মিশেল ইয়ো ক্রিস্টিন হাকিম রেগিস ওয়ারগিনিয়ার বিল আগস্ট রাউল রুইজ ক্লদ মিলার ওয়াল্টার সালেস "55ème Festival International du Film – Cannes"। cinema-francais.fr (ফরাসি ভাষায়)। cinema-francais.fr। সংগ্রহের তারিখ ১৩ জুলাই ২০২০।  "Cannes 2002 Chroniques"। cannes-fest.com (ফরাসি ভাষায়)। কান চলচ্চিত্র উৎসব। সংগ্রহের তারিখ ১৩ জুলাই ২০২০।  "Cannes Film Festival Winners Announced"। hollywood.com (ইংরেজি ভাষায়)। হলিউড.কম। ২৬ মে ২০০২। সংগ্রহের তারিখ ১৩ জুলাই ২০২০।  "2002 Cannes Film Festival" (ইংরেজি ভাষায়)। Infoplease। ১১ ফেব্রুয়ারি ২০১৭। সংগ্রহের তারিখ ১৩ জুলাই ২০২০।  গুডরিজ, মাইক (১৮ এপ্রিল ২০০২)। "Hollywood Ending gets its international fest premiere before Cannes at San Francisco"। স্ক্রিন ইন্টারন্যাশনাল (ইংরেজি ভাষায়)। screendaily। সংগ্রহের তারিখ ১৩ জুলাই ২০২০। সাবস্ক্রিপশন প্রয়োজন  "Festivals: 2002 Cannes Film Festival Special Screenings Lineup" (ইংরেজি ভাষায়)। ইন্ডি ওয়ার। ২৪ মার্চ ২০০১। সংগ্রহের তারিখ ১৩ জুলাই ২০২০।  দাওত্রে, অ্যাডাম। "Lelouch 'Ladies' to end Cannes" (ইংরেজি ভাষায়)। ভ্যারাইটি। সংগ্রহের তারিখ ১৩ জুলাই ২০২০।  আরবান, অ্যান্ড্রু এল.। "Cannes 2002 – A Preview" (ইংরেজি ভাষায়)। আরবান সিনেফাইল। ১৪ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  ভাউচার, আন্দ্রেয়া আর। "Ledoyen to reign again" (ইংরেজি ভাষায়)। ভ্যারাইটি। সংগ্রহের তারিখ ১৩ জুলাই ২০২০।  "All Juries 2002"। festival-cannes.fr। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২০।  উইকিমিডিয়া কমন্সে ২০০২ কান চলচ্চিত্র উৎসব সংক্রান্ত মিডিয়া রয়েছে। 2002 Cannes Film Festival (web.archive) Official website Retrospective 2002 ওয়েব্যাক মেশিনে আর্কাইভকৃত ২৩ জানুয়ারি ২০১৯ তারিখে ইন্টারনেট মুভি ডেটাবেজে ২০০২ কান চলচ্চিত্র উৎসব